New York Modeweek se jongste modelle + kankerlyer steel kollig | SARIE
FOTO: Instagram melissagorga 15 September 2015
New York Modeweek se jongste modelle + kankerlyer steel kollig	deur SARIE.com-span
Dit is nooit te vroeg om jou modelloopbaan te begin nie. Parade berig dat heelwat bekendes se kinders aan die Kids Rock!-modeskou by vanjaar se New York Modeweek deelgeneem het. Die Melissa & Joey-aktrise Melissa Joan Hart se seuns het haar klerereeks, King of Harts Kids, gedra.
My little models rocking our @kingofhartskids collection at #NYFW backstage with my sis @trishalhart & bro-in-law @portillo1210 at the #Haddad runway! #KidsRockLive #BlueSteel
A photo posted by Melissa Joan Hart (@melissajoanhart) on Sep 10, 2015 at 6:53pm PDT
Maar volgens E! Online is dit die Amerikaanse voetbalspeler Devon Still se dogter, Leah, wat die meeste aandag getrek het. Die 4-jarige voer ’n stryd teen kanker en sy was die afgelope paar maande gereeld in die Amerikaanse nuus. Die gehoor het haar staande toegejuig.
“Leah sukkel soms met die fisieke veranderinge wat die kanker veroorsaak, soos haar- en gewigsverlies … Maar wanneer sy op die loopplank stap, sien ek die glimlag op haar gesig, die skare wat haar toejuig en haar selfvertroue …” het Devon onder die foto geskryf.
Dié modeskou het fondse vir die Victor Cruz-organisasie, ’n nie-winsgewende inisiatief wat opvoedkundige programme bevorder, ingesamel.
Bronne: E! Online en Parade